ddrg/super_eurlex huggingface dataset:
Uredba Sveta (EGS) št. 2159/92

z dne 23. julija 1992

o financiranju stroškov za uvedbo in posodabljanje registra pridelovalcev oljk

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 154/75 z dne 21. januarja 1975 o uvedbi registra pridelovalcev oljk v državah članicah proizvajalkah oljčnega olja [1] in zlasti člena 3(4) Uredbe,

ob upoštevanju predloga Komisije,

ker Uredba (EGS) št. 154/75 določa, da se del pomoči za pridelavo, ki se plača pridelovalcem oljk v teku določenega obdobja, odbije in razporedi za financiranje dela, potrebnega za uvedbo registra pridelovalcev oljk;

če zneski iz navedenih odbitkov ne bi pokrili ravni stroškov, člen 3(4) navedene uredbe predvideva možnost nadaljnjega izvajanja odbitkov za pokritje preostalih stroškov;

ker so bili zneski iz tako narejenih odbitkov bistveno premajhni za potrebno financiranje dela za ustanovitev in posodabljanje registra;

ker bi bilo treba določiti odstotke od pomoči za pridelavo, ki se jih v teku prihodnjih tržnih letih uporabi za financiranje navedenih stroškov,

SPREJELA NASLEDNJO UREDBO:

Člen 1

Za financiranje stroškov ustanovitve in posodabljanja registra pridelovalcev oljk pristojni organi držav članic proizvajalk, pooblaščeni za plačevanje pomoči, predpisane v členu 5 Uredbe št. 136/66/EGS [2], pri izvajanju plačila zmanjšajo znesek pomoči, plačane v teku tržnih let od 1992/93 do 1997/98, za 2,4 %.

Člen 2

Ta uredba začne veljati 1. novembra 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1992

Za Svet

Predsednik

John Cope

[1] UL L 19, 24.1.1975, str. 1. Uredba, kakor je nazadnje spremenjena z Uredbo (EGS) št. 3788/85 (UL L 367, 31.12.1985, str. 1).

[2] UL 172, 30.9.1966, str. 3025/66. Uredba, kakor je nazadnje spremenjena z Uredbo (EGS) št. 2046/92 (UL L 215, 30.7.1992, str. 1).

--------------------------------------------------
Uredba Sveta (EGS) št. 3337/92

z dne 16. novembra 1992

o spremembi Uredbe (EGS) št. 1981/82 o izdelavi seznama regij Skupnosti, v katerih se pomoč za pridelavo hmelja dodeli le priznanim skupinam proizvajalcev

SVET EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], in zlasti člena 12(4) Uredbe,

ob upoštevanju predloga Komisije,

ker člen 12(3) Uredbe (EGS) št. 1696/71 določa, da se lahko v regijah Skupnosti dodeljuje pomoč tistim priznanim skupinam proizvajalcev, ki so sposobne svojim članom zagotoviti primeren dohodek in gospodarno upravljajo s ponudbo; ker so te regije naštete v prilogi k Uredbi (EGS) št. 1981/82 [2],

ker je natančen pregled podatkov, ki jih je poslala Nemčija, pokazal, da pogoje iz člena 12 Uredbe (EGS) št. 1696/71 izpolnjujejo nove regije; ker je torej treba spremeniti Uredbo (EGS) št. 1981/82 od letine 1991 dalje,

SPREJEL NASLEDNJO UREDBO:

Člen 1

Regije Sachsen, Sachsen-Anhalt in Turingija so s tem dodane na seznam v Prilogi k Uredbi (EEC) No 1981/82.

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od letine 1991.

Uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1992.

Za Svet

Predsednik

J. Gummer

[1] UL L 175, 4.8.1971, str. 1. Uredba, kakor je bila nazadnje spremenjena z Uredbo (EEC) No 3577/90 (UL L 353, 17.12.1990, str. 23).

[2] UL L 215, 23.7.1982, str. 3. Uredba, kakor je bila nazadnje spremenjena z Uredbo (EEC) No 1808/89 (UL L 177, 24.6.1989, str. 5).

--------------------------------------------------
Uredba Sveta (EGS, Euratom, ESPJ) št. 3762/92

z dne 21. decembra 1992

o prilagoditvi dodatka za reprezentančne stroške in dodatka za posebne dolžnosti za predsednika in člane Komisije, predsednika, sodnike, generalne pravobranilce in sodnega tajnika Sodišča ter predsednika, člane in sodnega tajnika Sodišča prve stopnje

SVET EVROPSKIH SKUPNOSTI JE

ob upoštevanju Uredbe Sveta št. 422/67/EGS, 5/67 Euratom z dne 25. julija 1967 o določitvi prejemkov predsednika in članov Komisije ter predsednika, sodnikov, generalnih pravobranilcev in sodnega tajnika Sodišča ES in predsednika, članov in sodnega tajnika Sodišča prve stopnje [1], zlasti člena 4(4) Uredbe,

ob upoštevanju Uredbe Sveta (ESPJ/EGS/Euratom) št. 4045/88 z dne 19. decembra 1988 o določitvi prejemkov predsednika, članov in sodnega tajnika Sodišča prve stopnje Evropskih skupnosti [2], in s tem ustrezno spreminja zgornjo Uredbo št. 422/67/EGS, št. 5/67/Euratom,

ker je treba dodatek za reprezentančne stroške in dodatek za posebne dolžnosti, predvidena skladno s členom 4(2) in (3) ter členom 21a(3) Uredbe št. 422/67/EGS, št. 5/67/Euratom, zvišati,

SPREJEL NASLEDNJO UREDBO:

Člen 1

Z učinkom od 1. julija 1992:

(a) so zneski, navedeni v členu 4(2) Uredbe št. 422/67/EGS, št. 5/67/Euratom, naslednji:

— Predsednik: | 57205 Bfr, |

— Podpredsednik: | 36765 Bfr, |

— Drugi člani: | 24515 Bfr; |

(b) so zneski, navedeni v prvem pododstavku člena 4(3) Uredbe št. 422/67/EGS, št. 5/67/Euratom, naslednji:

— Predsednik: | 57205 Bfr, |

— Sodnik ali generalni pravobranilec: | 24515 Bfr, |

— Sodni tajnik: | 22355 Bfr; |

(c) se znesek, naveden v drugem pododstavku člena 4(3) Uredbe št. 422/67/EGS, št. 5/67/Euratom, nadomesti z 32705 Bfr.

Člen 2

Z učinkom od 1. julija 1992:

(a) so zneski, navedeni v prvem pododstavku člena 21a(3) Uredbe št. 422/67/EGS, št. 5/67/Euratom, naslednji:

— Predsednik: | 24515 Bfr, |

— Člani: | 22355 Bfr, |

— Sodni tajnik: | 19015 Bfr; |

(b) znesek, naveden v drugem pododstavku člena 21a(3), se nadomesti z 29830 Bfr.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1992

Za Svet

Predsednik

D. Hurd

[1] UL L 187, 8.8.1967, str. 1/67. Uredba, kakor je bila nazadnje spremenjena z Uredbo (EGS, Euratom, ESPJ) št. 1084/92 (UL L 117, 1.5.1992, str. 1).

[2] UL L 356, 24.12.1988, str. 1.

--------------------------------------------------
Uredba Sveta (EGS) št. 3815/92

z dne 28. decembra 1992

o uporabi skupne intervencijske cene za oljčno olje v Španiji

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 89(2) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ker je zaradi dokončanja notranjega trga dne 1. januarja 1993 zaželeno, da se odstranijo vse trgovinske ovire ne samo med državami članicami Skupnosti, kakor je bila osnovana dne 31. decembra 1985, ampak tudi, kolikor je le mogoče, med temi državami članicami in novimi državami članicami;

ker je v skladu z Aktom o pristopu v obdobju do začetka tržnega leta 1995/96 treba postopoma doseči uskladitev skupnih cen oljčnega olja novih držav članic; ker se do tega datuma za trgovanje med temi državami in drugimi državami članicami uporabljajo pristopni kompenzacijski zneski;

ker se, medtem ko se ohranita pomoč za proizvajalce in pomoč za potrošnjo na ravni, določeni v Aktu o pristopu, lahko z dne 1. januarja 1993 pričakuje zgodnja uskladitev španskih cen s skupno ceno z vidika izenačevanja, predvidenega v UredbiSveta (EGS) št. 2047/92 z dne 30. junija 1992 o določitvi cen, pomoči in odstotkov pomoči, ki se jih ohrani v sektorju oljčnega olja za tržno leto 1992/93 [2],

SPREJEL NASLEDNJO UREDBO:

Člen 1

Skupna intervencijska cena za oljčno olje se v Španiji uporablja od 1. januarja 1993.

Člen 2

Prehodni ukrepi, potrebni za nemoten prehod z ureditev, določenih v členu 92 Akta o pristopu, na ureditve iz te uredbe in zlasti, da se prepreči preusmeritev običajnih trgovinskih tokov med Španijo in drugim državami članicami, se sprejmejo v skladu s postopkom, določenim v členu 38 Uredbe (EGS) št. 136/66/EGS [3].

Člen 3

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. decembra 1992

Za Svet

Predsednik

J. Gummer

[1] Mnenje, podano dne 18. decembra 1992 (še ni bilo objavljeno v Uradnem listu).

[2] UL L 215, 30.7.1992, str. 3.

[3] UL L 172, 30.9.1966, str. 3025. Uredba, kakor je nazadnje spremenjena z Uredbo (EGS) št. 2046/92 (UL L 215, 30.7.1992, str. 1).

--------------------------------------------------
Uredba Komisije (EGS) št. 1264/92

z dne 18. maja 1992

o spremembah Uredbe (EGS) št. 429/90 o dodelitvi pomoči z razpisom za zgoščeno maslo, namenjeno neposredni porabi v Skupnosti, in Uredbe (EGS) št. 3143/85 o prodaji po znižanih cenah intervencijskega masla namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], nazadnje spremenjeni z Uredbo (EGS) št. 816/92 [2] in zlasti členov 6(7) in 7a(3) Uredbe,

ker Uredbi Komisije (EGS) št. 429/90 [3], nazadnje spremenjeni z Uredbo (EGS) št. 3301/90 [4], in (EGS) št. 3143/85 [5], nazadnje spremenjeni z Uredbo (EGS) št. 3683/91 [6], vsebujeta podobne določbe o označbah na pakiranjih zgoščenega masla, namenjenega neposredni porabi v Skupnosti; ker je treba dopolniti pogoje iz navedenih uredb ter jih uskladiti s komercialnimi opisi, ki se uporabljajo v državah članicah;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

1. Tretjo alineo člena 10(3) Uredbe (EGS) št. 429/90 se nadomesti z naslednjim:

"— "Butterfett — Verordnung (EWG) Nr. 429/90" ali "Butterkonzentrat — Verordnung (EWG) Nr. 429/90" ali "Butterschmalz — Verordnung (EWG) Nr. 429/90;""

2. Drugi alinei člena 5(4) Uredbe (EGS) št. 3143/85 se doda naslednje:"ali "Butterschmalz"."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. maja 1992

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 86, 1.4.1992, str. 83.

[3] UL L 45, 21.2.1990, str. 8.

[4] UL L 317, 16.11.1990, str. 24.

[5] UL L 298, 12.11.1985, str. 9.

[6] UL L 349, 18.12.1991, str. 37.

--------------------------------------------------
Uredba Sveta (EGS) št. 3336/92

z dne 16. novembra 1992

o spremembi Uredbe (EGS) št. 234/68 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 42 in 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba Sveta (EGS) št. 234/68 [3] iz skupne ureditve trga za živo drevje in druge rastline, čebulice, korenine in podobno, rezano cvetje in okrasno listje iz tarifne oznake KN 06012010 izključuje rastline in korenine cikorije; ker so izkušnje pokazale, da so tržne lastnosti teh proizvodov zelo podobne lastnostim proizvodov iz drugih podštevilk poglavja 6 kombinirane nomenklature; ker jih je potrebno s 1. januarjem 1993 vključiti v navedeno skupno ureditev trga,

SPREJEL NASLEDNJO UREDBO:

Člen 1

V členu 1 Uredbe (EGS) št. 234/68 se iz tarifne podštevilke 0601 20 10 črta izraz "razen rastlin in korenin cikorije".

Člen 2

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. novembra 1992

Za Svet

Predsednik

J. Gummer

[1] UL C 166, 3.7.1992, str. 16.

[2] Mnenje podano 30. oktobra 1992 (še ne objavljeno v Uradnem listu).

[3] UL L 55, 2.3.1968, str. 1. Uredba, kakor je bila nazadnje spremenjena z Uredbo (EGS) št. 3991/87 (UL L 377, 31.12.1987, str. 19).

--------------------------------------------------
Uredba Komisije (EGS) št. 3565/92

z dne 10. decembra 1992

o spremembi Uredbe (EGS) št. 1054/73 o podrobnih pravilih za dodelitev pomoči za sviloprejke

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 845/72 z dne 24. aprila 1972 o določitvi posebnih ukrepov za spodbujanje gojenja sviloprejk [1], kakor je bila nazadnje spremenjena z Uredbo (EGS) št. 2059/92 [2], in zlasti člena 2(5) Uredbe,

ker člen 3(1) Uredbe (EGS) št. 1054/73 [3], kakor je bila spremenjena z Uredbo (EGS) št. 683/74 [4], določa, da gojitelji sviloprejk vložijo zahtevek za dodelitev pomoči najpozneje do 30. novembra vsako leto, ker sicer niso več upravičeni do nje; ker je treba omejiti posledice kratke zamude roka za vložitev zahtevka, navedenega zgoraj, ob upoštevanju načela sorazmernosti in potrebe po pravilnem delovanju sistema pomoči;

ker je zato treba ustrezne določbe spremeniti in te spremembe uporabiti, za stranke, ki vložijo zahtevek pred določenim datumom, z veljavnostjo od tržnega leta 1991/92;

ker so ukrepi, predvideni s to uredbo, v skladu z mnenjem Upravljalnega odbora za lan in konopljo,

SPREJELA NASLEDNJO UREDBO:

Člen 1

Člen 3(1) Uredbe Sveta (EGS) št. 1054/73 se nadomesti z:

"1. Pomoč se dodeli gojiteljem sviloprejk, ki vložijo zahtevke najpozneje do 30. novembra vsako leto, razen v primeru višje sile.

Vendar pa velja, da se pri zahtevku za pomoč, vloženem:

- najpozneje do 31. decembra istega leta, dodelita dve tretjini pomoči,

- najpozneje do 31. decembra naslednjega leta, dodeli ena tretjina pomoči.

Vsak gojitelj lahko vloži samo en zahtevek."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od tržnega leta 1991/92 za stranke, ki vložijo zahtevek pred 1. marcem 1993 in ki zadevni državi članici zadovoljivo dokažejo, da so dosegli minimalni obseg proizvodnje iz člena 2(b) Uredbe (EGS) št. 1054/73.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. decembra 1992

Za Komisijo

Ray Mac Sharry

Član Komisije

[1] UL L 100, 27.4.1972, str. 1.

[2] UL L 215, 30.7.1992, str. 19.

[3] UL L 105, 20.4.1973, str. 4.

[4] UL L 83, 28.3.1974, str. 13.

--------------------------------------------------
Official Journal L 327 , 13/11/1992 P. 0003 - 0003

Finnish special edition: Chapter 3 Volume 45 P. 0179

Swedish special edition: Chapter 3 Volume 45 P. 0179



Uredba Sveta (EGS) št. 3280/92 z dne 9. novembra 1992 o spremembi Uredbe (EGS) št. 1576/89 o določitvi splošnih pravil o opredelitvi, opisu in predstavitvi žganih pijač SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti členov 43 in 100a Uredbe, ob upoštevanju predloga Komisije1, v sodelovanju z Evropskim parlamentom2, ob upoštevanju mnenja Ekonomsko-socialnega odbora3, ker je treba prepovedati uporabo ovojnic (kapic) ali folije na osnovi svinca kot pokrovčkov za zamaške na steklenicah, v katerih se dajejo v promet žgane pijače, da se tako prepreči nevarnost kontaminacije predvsem ob morebitnem stiku s temi proizvodi in nevarnost onesnaženja okolja z odpadnimi svincem, ki ga takšne ovojnice ali folija vsebujejo; ker pa je treba proizvajalcem in uporabnikom takšnih ovojnic in folije dati na razpolago čas, da se tej zahtevi prilagodijo, se prepoved uporablja šele od 1. januarja 1993; ker je prav tako treba dovoliti do porabe zalog prodajo alkoholnih pijač v steklenicah, ki so bile opremljene z ovojnicami ali folijo na osnovi svinca pred zgoraj navedenim datumom; ker je zato treba spremeniti Uredbo (EGS) št. 1576/894, SPREJEL NASLEDNJO UREDBO: Člen 1 Členu 7(2) Uredbe (EGS) št. 1576/89 se doda naslednja točka: "(e) Od 1. januarja 1993 ni več dovoljeno imeti v zalogi za prodajo ali dajanje v promet žganih pijač, ki jih zajema ta uredba, v steklenicah, opremljenih z zamaški, ki jih pokrivajo ovojnice ali folija na osnovi svinca. Vendar pa je do porabe zalog dovoljena prodaja žganih pijač v steklenicah, ki so bile opremljene s takšnimi ovojnicami ali folijo pred tem datumom." Člen 2 Ta uredba začne veljati tretji dan po objavi v Uradnem listu Evropskih skupnosti. Ta uredba je v celoti zavezujoča in se neposredno uporablja v vseh državah članicah. V Bruslju, 9. novembra 1992 Za Svet Predsednik D. Hurd 1 UL C 69, 18.3.1992, str. 12. 2 UL C 241, 21.9.1992, str. 98 in Sklep z dne 28. oktobra 1992 (še ni objavljen v Uradnem listu). 3 UL C 169, 6.7.1992, str. 1. 4 UL L 160, 12.6.1989, str. 1
Uredba Komisije (EGS) št. 1613/92

z dne 24. junija 1992

o spremembah Uredbe (EGS) št. 3556/87 o dodatnih podrobnih pravilih za uporabo sistema potrdil o vnaprejšnji določitvi za nekatere proizvode v sektorju žit, izvožene v obliki testenin, ki sodijo v podštevilki 1902 11 00 in 1902 19 kombinirane nomenklature

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 674/92 [2], in zlasti člena 24 Uredbe,

ker je Uredba Komisije (EGS) št. 3556/87 [3], kakor je bila nazadnje spremenjena z Uredbo (EGS) št. 4057/87 [4], opredelila dodatna podrobna pravila za uporabo sistema potrdil o vnaprejšnji določitvi za nekatere proizvode v sektorju žit, izvožene v obliki testenin, ki se uvrščajo v podštevilki 1902 11 00 in 1902 19 kombinirane nomenklature; ker se je ta uredba prenehala uporabljati 30. aprila 1988;

ker je treba za uporabo točke 6 dogovora o testeninah med Združenimi državami Amerike in Evropsko skupnostjo poznati vnaprejšnjo določitev nadomestila;

ker je Republika Italija nadaljevala s pošiljanjem Komisiji podatkov o potrdilih o vnaprejšnji določitvi za testenine, izvožene v Združene države Amerike; ker je ravno tako pomembno poznati vnaprejšnjo določitev nadomestil v drugih državah članicah;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (EGS) št. 3556/87 se spremeni:

1. Točki (a) in (b) člena 1 se nadomestita z naslednjim:

"v rubriki 20 zahtevka za potrdilo o vnaprejšnji določitvi in v samem potrdilu iz Uredbe Komisije (EGS) št. 1760/83 se navede samo, da se proizvodi uvrščajo v podštevilki 1902 11 00 in 1902 19 kombinirane nomenklature; v rubriko 7 se vpiše Združene države Amerike ali drugo razen Združene države Amerike. Potrdilo zavezuje k izvozu v skladu z navedenim.";

2. Druga alinea člena 3(1) se nadomesti z naslednjim:

"količinah testenin, ki se uvrščajo v podštevilki 1902 11 00 in 1902 19 kombinirane nomenklature, za katere je bila stopnja izvoznega nadomestila določena vnaprej; datumu, na katerega je pristojni carinski organ sprejel deklaracijo o izvozu testenin v Združene države Amerike, in datumu izdaje potrdila o vnaprejšnji določitvi.";

3. V drugem pododstavku člena 3(2) se "DG III/B/2" nadomesti z "DG III/C/2";

4. Drugi odstavek člena 4 se nadomesti z naslednjim:

"Uporablja se za potrdila, za katera se vloži zahtevke od 1. julija 1992."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. junija 1992

Za Komisijo

Martin Bangemann

Podpredsednik

[1] UL L 281, 1.11.1975, str. 1.

[2] UL L 73, 19.3.1992, str. 7.

[3] UL L 337, 27.11.1987, str. 57.

[4] UL L 379, 31.12.1987, str. 31.
Uredba Komisije (EGS) št. 3224/92

z dne 4. novembra 1992

o popravku Uredbe (EGS) št. 2342/92 o uvozu čistopasemskih plemenskih živali vrste goveda iz tretjih držav in dodelitvi izvoznih nadomestil zanj ter o razveljavitvi Uredbe (EGS) št. 1544/79

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (EGS) št. 2066/92 [2], ter zlasti členov 10(5) in 18(6) Uredbe,

ker je Uredba Komisije (EGS) št. 2342/92 [3] poostrila določbe o nadzoru, ki se uporabljajo pri uvozu iz tretjih držav in dodeljevanju izvoznih nadomestil za čistopasemske živali vrste goveda, ter razveljavila Uredbo (EGS) št. 1544/79;

ker je bilo pri pregledu ugotovljeno, da nemško besedilo te uredbe ne ustreza ukrepom, na katere se je pri svojem mnenju oprl upravljalni odbor; ker naj se zato nemško besedilo ponovno objavi v celoti,

SPREJELA NASLEDNJO UREDBO:

Člen 1

Uporablja se samo nemško besedilo.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 17. avgusta 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. novembra 1992

Za Komisijo

Ray Mac Sharry

Član Komisije

[1] UL L 148, 28.6.1968, str. 24.

[2] UL L 215, 30.7.1992, str. 49.

[3] UL L 227, 11.8.1992, str. 12.

--------------------------------------------------
Uredba Komisije (EGS) št. 1939/92

z dne 14. julija 1992

o spremembi Uredbe (EGS) št. 2921/90 o pomoči za proizvodnjo kazeina in kazeinatov iz posnetega mleka

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 816/92 [2] in zlasti člena 11(3) Uredbe,

ker je bila Uredba Komisije (EGS) št. 756/70 z dne 24. aprila 1970 o dodelitvi pomoči za posneto mleko, predelano v kazein in kazeinate [3], razveljavljena z Uredbo Komisije (EGS) št. 2921/90 [4], kakor je bila spremenjena z Uredbo (EGS) št. 1768/91 [5]; ker so bile sprejete posebne določbe za lažjo sprostitev varščin, položenih od 1. marca 1989 po členu 4(1) Uredbe (EGS) št. 756/70; ker te določbe doslej niso omogočile rešitve vseh primerov, za kar pa niso krivi zadevni proizvajalci; ker je zato treba podaljšati roke, ki jih določa člen 28 Uredbe Komisije (EGS) št. 2220/85 z dne 22. julija 1985 o določitvi skupnih podrobnih pravil za uporabo sistema varščin za kmetijske proizvode [6], kakor je bila nazadnje spremenjena z Uredbo (EGS) št. 3745/89 [7], da bi preprečili neupravičeno izgubo zadevnih varščin;

ker člen 2(1) Uredbe (EGS) št. 2921/90 določa pomoč za posneto mleko, predelano v kazein ali kazeinate; ker je treba glede na tržna gibanja teh proizvodov ter posnetega mleka v prahu pomoč zmanjšati;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 2921/90 se spremeni:

1. v členu 2 (1) se znesek "7,94 ECU" nadomesti s "7,00 ECU";

2. členu 6 se doda naslednji šesti odstavek:

"Na zahtevo zadevnih strank se lahko roka v trajanju 12 mesecev in treh let, določena v členu 28 Uredbe (EGS) št. 2220/85, ustrezno podaljšata na 18 mesecev in 42 mesecev."

Člen 2

Ta uredba začne veljati tretji dan po objavi v Uradnem listu Evropskih skupnosti.

Vendar pa se

- točka 1 iz člena 1 uporablja od 20. julija 1992,

- točka 2 iz člena 1 uporablja od 1. oktobra 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. julija 1992

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 86, 1.4.1992, str. 83.

[3] UL L 91, 25.4.1970, str. 28.

[4] UL L 279, 11.10.1990, str. 22.

[5] UL L 158, 22.6.1991, str. 49.

[6] UL L 205, 3.8.1985, str. 5.

[7] UL L 364, 14.12.1989, str. 54.

--------------------------------------------------